**Rada školy pri Základnej škole, Slovenských dobrovoľníkov 122 / 7, 010 03 Žilina**

**Zápisnica zo zasadnutia Rady školy pri Základnej škole, Slovenských dobrovoľníkov 122/7, 010 03 Žilina zo dňa 17.10. 2016**

**Prítomní členovia: 9**

**Neprítomní: 2**

**Hostia: Mgr. Luptáková Mária, riaditeľka ZŠ**

**Program zasadnutia Rady školy:**

1. Otvorenie zasadnutia a kontrola uznášaniaschopnosti
2. Voľba zapisovateľa a overovateľa
3. **Správa o výsledkoch a podmienkach výchovno-vzdelávacej činnosti Základnej školy, Slovenských dobrovoľníkov 122 / 7, 010 03 Žilina za školský rok 2015 / 2016 (** Správa o hospodárení školy je súčasťou)
4. Rôzne: Vyjadrenie k Žiadosti o prenájom ostatných priestorov -zväčšenie výkonu základňovej stanici spoločnosti Slovak Telekom, v zastúpení firmy STATEL s.r.o. Martin
5. Diskusia
6. Uznesenie zo zasadnutia

K bodu č.1

Predsedníčka Rady školy privítala všetkých prítomných členov a otvorila zasadnutie. Zároveň zistila, či je rada školy uznášaniaschopná

Počet členov RŠ: 11

Počet prítomných členov RŠ: 8

Rada školy je uznášaniaschopná

K bodu č. 2

Za zapisovateľku bola navrhnutá **Jakubisová Adela**

*Hlasovanie:*

Počet všetkých členov: 11

Počet prítomných členov: 8

Výsledky hlasovania: za: 7 proti: 0 zdržal sa: 1

Pani **Jakubisová Adela** bola zvolená za zapisovateľku

Za overovateľov zápisnice boli navrhnutí: Mgr. Talafová Emília , Mgr. Zajacová S.

*Hlasovanie:* **Mgr. Talafová Emília**

Počet všetkých členov RŠ 11

Počet prítomných členov RŠ: 8

Výsledky hlasovania: Za: 7 proti: 0 zdržali sa: 1

*Hlasovanie:* **Mgr. Zajacová Silvia**

Počet všetkých členov RŠ 11

Počet prítomných členov RŠ: 8

Výsledky hlasovania: Za: 7 proti: zdržali sa: 1

Za overovateľov zápisnice boli zvolení **Mgr. Talafová Emília, Mgr. Zajacová Silvia**

Po hlasovaní sa dostavila aj ďalšia členka RŠ.

K bodu č.3

Pani riaditeľka školy Mgr. Mária Luptáková predložila rada školy **Správu o výsledkoch a podmienkach výchovno-vzdelávacej činnosti Základnej školy, Slovenských dobrovoľníkov 122 / 7, 010 03 Žilina za školský rok 2015 /2016,** ktorej súčasťou je aj správa o výsledkoch hospodárenia školy. Podrobne nás informovala.

K bodu č.4

Dňa 24.5.2011 Slovak Telekom požiadal mesto Žilina ako majiteľa nehnuteľnosti budovy základnej školy na ulici Slovenských dobrovoľníkov 122/7 Žilina o prenájom strechy budovy (školy) za účelom umiestniť na budove anténny systém- základňovú stanicu. Mesto Žilina vydalo súhlasné stanovisko. V súčasnosti Slovak Telekom v zastúpení firmy STATEL s.r.o. Martin plánuje zväčšiť výkon stanice, čím sa zväčší aj úroveň EMG žiarenia. Z iniciatívy občanov Budatína, susediacich s budovou školy vznikla petičná akcia, aby Slovak Telekom zabezpečil certifikované meranie EMG žiarenia. Na tento podnet sa uskutočnilo 11.10. 2016 meranie, ktoré vykonala firma SKY – ECO, s.r.o. Zelinárska 8, 82108 Bratislava- akreditované skúšobné laboratórium. Výsledok merania **je norme ( viď protokol z merania)**. Napriek tomu obyvatelia Budatína si dali urobiť meranie EMG nezávislým firmám a sú presvedčení, že takéto zariadenie by sa malo z budovy školy odstániť, resp. nedovoliť navýšiť výkon základňovej stanice v záujme zachovania zdravia detí aj občanov Budatína. Rada školy sa oboznámila s problémom občanov. Nakoľko nám záleží na zdraví našich detí **doporučujeme** zriaďovateľovi školy mesto Žilina, aby zvážilo kladné vyjadrenie k žiadosti Slovak Telekom o zväčšenie výkonu základňovej stanice

P.Šebők: Čo má škola z umiestnenia základovej stanice?

- p. riaditeľka: škola má z prenájmu finančné prostriedky. Zároveň tlmočila názory občanov Budatína, ktorí sú presvedčení o škodlivosti žiarenia na človeka a zvieratá. Mesto Žilina už vydalo súhlas so stavebným povolením.

- p. Hricová: vyjadrila názor Mesta Žilina. Mesto Žilina má k dispozícii merania, ktoré nie sú prekročené. Merania boli realizované akreditovanou firmou. Firma si nedovolí vyhotovovať nepravdivé údaje, utrpela by na svojom mene.

- p. riaditeľka: uviedla, že v iných štátoch žiarenia nie sú povolené podľa slov susedov. Základná škola nedávala súhlas so zriadením základne, povolenie môže udeliť len vlastník budovy, čo je Mesto Žilina.

- poslanci uznali meranie firmy ale zároveň chcú vypočuť aj hlasy obyvateľov.

- p. Šebők: stretáva sa s umiestnením týchto zariadení aj na iných školách a budovách, správa hovorí o naplnení limitu 4 jednotky zo 40.

Výsledkom diskusie bolo prijatie odborného merania a oboznámenia sa so vzniknutou situáciou. Poslanci majú predložiť problematiku na stretnutí s obyvateľmi Budatína. Oznámenie o začatí územného konania a začatí staveného konania bude členom RŠ zaslané elektronicky.

K bodu 5

1. P.Šebők požiadal o zaslanie materiálov členom RŠ vopred, aby sa s nimi mali čas oboznámiť

2. Otvorila sa problematika novej zástávky MHD Na lány. Pani poslankyňa Mgr. Talafová informovala prítomných o vzniknutej situácii. Zastávka je na nevhodnom mieste, nie je možné rozšíriť miesto na zastávku z dôvodu súkromného pozemku. V konečnom dôsledku, v prípade pretrvávajúcich sťažností sa zastávka zruší a bude len na Námestí hrdinov.

Ing. Pažický informoval prítomných o dozore mestskej polície na prechode pri zastávke Na lány. Dozor dôchodcov alebo iných občanov pri prechode prechodcov nie je dobrým riešením podľa názoru Mestskej polície- zodpovednosť za bezpečnosť chodcov.

3. 25.11.2016 pozvanie na Katarínsku zábavu organizované Združením rodičov školy

4. Mgr. Talafová upozornila, že na stretnutia poslancov s občanmi chodí malo obyvateľov Budatína. Neúčasťou na stretnutí sa šíria desinformácie. Na stretnutí sa zúčastňujú odborníci z Mestského úradu, ktorí poskytnú kvalifikované informácie.

**Uznesenie**

**Zo zasadnutia Rady školy pri základnej škole, Slovenských dobrovoľníkov 122 / 7, 01003 Žilina**

**Rada školy, ktorá zasadala dňa 17.10.2016**

* **Berie na vedomie:**
* **Správa o výsledkoch a podmienkach výchovno-vzdelávacej činnosti Základnej školy, Slovenských dobrovoľníkov 122 / 7, 010 03 Žilina za školský rok 2015 / 2016 (** Správa o hospodárení školy je súčasťou)
* **Správu firmy SKY ECO s.r.o., ktorá vypracovala správu o meraní intenzity elektrického poľa EMG žiarenia**

Počet členov: 11

Počet prítomných členov: 9

Výsledky hlasovania: za: 9 proti: 0 zdržal sa : 0

Zápisnicu vyhotovil .....................................................

Jakubisová Adela, člen RŠ

Zápisnicu overil: ...........................................................

Mgr. Talafová E., člen RŠ

Zápisnicu overil: ...........................................................

Mgr. Zajacová S, člen RŠ

Schválil: ............................................................

Mgr. Petrášová Anna, predseda RŠ

v Žiline dňa 17.10.2016 ...........................................................

Pečiatka a podpis predsedu RŠ

**Prezenčná listina**

**zo zasadnutia Rady školy pri ZŠ Slovenských dobrovoľníkov 122/7, Žilina, dňa 17.10.2016**

|  |  |  |  |
| --- | --- | --- | --- |
| P.č. | **Meno a priezvisko členov Rady školy** | Delegovaný |  |
| 1 | Anna Hricová | zástupca zriaďovateľa |  |
| 2 | Mgr. Emília Talafová | zástupca mestského zastupiteľstva |  |
| 3 | Ing. Ján Pažický | zástupca mestského zastupiteľstva |  |
| 4 | Ján Puček | zástupca mestského zastupiteľstva | Nezúčastni sa |
| 5 | Mgr. Silvia Zajacová | zástupca pedagogických zamestnancov |  |
| 6 | Mgr. Anna Petrášová **predseda** | zástupca pedagogických zamestnancov |  |
| 7 | Adela Jakubisová | zástupca nepedagogických zamestnancov |  |
| 8 | Mgr. Dáša Kozlíková | zástupca rodičov |  |
| 9 | Ing. Katarína Trnovcová | zástupca rodičov | ospravedlnená |
| 10 | Martina Ševčíková | zástupca rodičov |  |
| 11 | Ing. Filip Šebők **podpredseda** | zástupca rodičov |  |
| 12 | Mgr. Mária Luptáková-riaditeľka školy | Pozvaný hosť |  |